William Fox Talbot: Fotogenická kresba, cca 1839
Hippolyte Bayard: *Čipková rukavica*, 1839 - 1840
**Fotogram** je umelecká fotografická technika bez fotografického optického prístroja – fotoaparátu. Ide o tieňový obraz vytvorený tak, že autor v temnej komore umiestni pod zväčšovací prístroj alebo iný zdroj svetla neexponovaný fotopapier (resp. akýkoľvek svetlocitlivý materiál), na ktorom vytvorí kompozíciu z rôzne priesvitných predmetov. Po osvietení papiera, jeho vyvolaní a ustálení vznikne obraz, kde na čiernom pozadí vystupujú biele, prípadne šedé predmety – podľa dĺžky expozície a priehľadnosti predmetov.

Najznámejším svetovým tvorcom fotogramov bol americký umelec Man Ray (preto niekedy pomenovanie *rayogramy*). Na Slovensku spracoval metodiku tvorby fotogramov Ladislav Noel.

História
--------

William Henry Fox Talbot okolo roku 1838 – 1840 experimentoval s fotogramami rastlín. Ešte pred ním však s fotogramami pracoval Hippolyte Bayard – roku 1837 sa mu podarilo zaobstarať prvé fotogramy na citlivé papiere, ktoré radil chronologicky v albume.

Anna Atkinsová (1799 – 1871) bola anglická botanička a fotografka považovaná za prvú osobu, ktorá vydala knihu ilustrovanú fotografickými obrázkami. Niektoré zdroje ju označujú za prvú ženu, ktorá zhotovila fotografiu. Sir John Herschel, priateľ Atkinsa a Childrena, vynašiel fotografický proces kyanotypie v roku 1842. Počas jedného roka Atkinsová tento proces aplikovala na riasy (konkrétne morské riasy) a zhotovovala kyanotypické fotogramy kontaktných kópií „*umiestňovaním sušených rias priamo na kyanotypický papier*".

Atkinsová vydala vo vlastnom náklade svoje fotogramy v prvom diele *Photographs of British Algae: Cyanotype Impressions* v októbri 1843. Jednalo sa o súkromné vydanie v obmedzenom počte kusov a ručne písaným textom *Photographs of British Algae: Cyanotype Impressions* a jedná sa o prvú knihu ilustrovanú fotografiami.

Anna Atkins: Kyanotypický fotogram zhotovený pre knihu *Photographs of British Algae: Cyanotype Impressions*, 1843

Galéria
-------

* Hippolyte Bayard : Aranžované predmety, cca 1842, priama pozitívna tlačHippolyte Bayard : *Aranžované predmety*, cca 1842, priama pozitívna tlač
* Fotogram inšpirovaný dielom Man RayeFotogram inšpirovaný dielom Man Raye
* Pokročilejší druh fotogramu, pri tvorbe ktorého autor pracoval s poltónmi a farebnou podložkouPokročilejší druh fotogramu, pri tvorbe ktorého autor pracoval s poltónmi a farebnou podložkou

Referencie
----------

1. 1 2  NOEL, Ladislav. *Robíme fotogram*. 1.. vyd. Martin : OSVETA, 1972.
2. ↑  NEUSÜSS, Floris. *Das Fotogramm in der Kunst des 20. Jahrhunderts*. Köln : DuMont, 1990. S. 341, 438. (po nemecky)
3. 1 2 3  PARR, Martin. *The photobook, a history, Volume I*. London : Phaidon, 2004. ISBN 0714842850. (po anglicky)
4. ↑  JAMMES, Christopher. *The book of alternative photographic processes*. 2.. vyd. Clifton Park, NY : Delmar Cengage Learning, 2009. Dostupné online. ISBN 9781418073725. (po anglicky)
5. 1 2  ATKINS, Anna. *Sun gardens: Victorian photograms*. New York : Aperture, 1985. ISBN 089381203X. (po anglicky)
6. ↑  CLARKE, Graham. *The photograph*. Oxford : Oxford University Press, 1997. Dostupné online. ISBN 019284248X. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Fotogram**

Zdroj
-----

*Tento článok je čiastočný alebo úplný preklad článku Fotogram na českej Wikipédii.*